26 Y. NIELSEN. DE DUDESCHE KOPMAN UNDE DE NORMAN. 



De copman. FoL 5, b. 



Wy don vnse gudt vnde pennynge In guden 

 truwen vnde vp gantzen gelouen to borge 

 In orer rechten notrofft vnde behuff 

 vnde wanner wy in sodanen guden truwen 

 vnde gelouen wedder betalt worden So dorffte 

 wy nicht dar na faren Dat holt de priuilegie. 



De Norman. 



Item dat de copman suluen In den schoff vart 

 offt er volck vmme tymmer Berneholt vnde 

 anderholt vp ores sulues kost vnde nicht 

 enkopen van deme Normanne alsze oldinges 

 plach to wesen Dar is der Normanne bergynge 

 mede vorstort de sick hyr mede plegen to 

 Bargende. 



De copman. 



Wy enlatet nenerleye Tymmerholt offte berne 

 holt houwen offte halen ydt ensy myt der 

 guder lude wyllen offte orloff den de schoff 

 tobehort deme gheue wy dar al vul vor 

 Breckt dar wol an dat is vns vnwitlick 

 De do so vele dar vor alse recht is. 



